Den europæiske fodboldunion meddeler, at den belgiske klub Anderlecht kun straffes med en bøde efter optøjer i forbindelse med hjemmekampen mod Tottenham. Her smed tilskuere ting og sager ind på banen, og UEFA havde bebudet en hård straf af klubben. Men i stedet for at miste point, så har UEFA altså valgt at straffe klubben med bøde. Det betyder, at AaB ikke kan overhale netop Anderlecht i UEFA cup-turneringens gruppespil, fortæller P4 Nordjylland. Og AaB s sidste kamp - på onsdag i Israel - får altså kun betydning for, om AaB eller Hapoel Tel Aviv skal slutte på sidstepladsen i gruppen.

Opsummering:
Klubben har definitivt udspillet sin rolle i UEFA Cup-turneringen i fodbold.